Wikiloc - 197. Senderisme en tren: circular des La Selva del Camp al Puig d'en Cama (100 Cims) i el Camí del Rec (SL C-157 complet)
Senderisme en tren
Senderisme en tren on Wikiloc
197. Senderisme en tren: circular des La Selva del Camp al Puig d'en Cama (100 Cims) i el Camí del Rec (SL C-157 complet) on Wikiloc

197. Senderisme en tren: circular des La Selva del Camp al Puig d'en Cama (100 Cims) i el Camí del Rec (SL C-157 complet)
LA TRAVESSA Tranquil·la caminada que ens portarà en ruta circular des de La Selva del Camp (Baix Camp) fins al cim del Puig d'en Cama, un cim de 717 m inclòs a la llista dels 100 Cims de la FEEC. El fet de trobar-se situat en una petita serra als primers estreps al sud de les Muntanyes de Prades li dóna gran visibilitat sobre el territori, esdevenint una bonica atalaia des d'on gaudir de vistes del mar i de la muntanya. La pujada la farem seguint el >SL C-155SL C-157 Camí del Rec, un preciós sender que segueix la riera de La Selva, un afluent del Francolí i que visita interessants elements patrimonials com Lo Pont Alt, on s'hi ha habilitat una àrea de lleure. EL CAMÍ DEL REC SL C-157 El Camí del Rec segueix la riera de la Selva, un torrent que neix a les Tres Aigües i punt on hi conflueixen tres torrents, el del Gatellar, provinent de Mas Ripoll i els del Salt i de la Font Major, que baixen de l’Albiol. No és té constància directa de l'antiguitat del Camí del Rec, però sí indirectament. El Pont Alt ja s'esmenta al s. XIII, una infraestructura construïda per donar continuïtat al rec quan aquest creuava la riera de la Selva. Es dedueix, per tant, que ja aleshores existiria el rec i amb tota probabilitat un corriol que el resseguís amb la finalitat de facilitar-ne el manteniment. L'any [2015] es va restaurar el sender fins a la Resclosa, un sender que estava engolit per la vegetació i era pràcticament intransitable. La desbrossa va permetre recuperar patrimoni abandonat, com els ponts Alt i Sec, o les restes d'antics molins fariners que s'escampaven al llarg del rec. Fins i tot el descobriment d'un petit pont de pedra medieval que no es tenia constància de la seva existència. A la primavera de 2017 el Camí del Rec es va ampliar des de la Resclosa fins a prop del Pantanet. És potser el tram més interessant de tot el Camí, on els treballs de recuperació del camí van crear ponts de fusta i fins i tot una passarel·la penjada sobre un petit estret que evita que el camí quedi tallat per una crescuda de la riera. Malauradament, tot i que hem buscat camins que ens permetessin connectar el Puig d'en Cama directament amb aquest nou tram del camí, no el vam saber trobar. Sí que hi ha un camí que travessa la partida de l'Ecàname (o de l'Esperit Sant) que hi connectaria prop de l'alçada del Mas de Moixó, però travessa terrenys particulars on uns cartells hi prohibeixen el pas. Sembla que per poder gaudir de tot el Camí del Rec hem de fer d'anada i de tornada el tram des de la Resclosa fins al final del sender, el que suposa uns 2,1 km i 30 min. de caminada. Tot i així, paga la pena fer els 1.000 m de camí fins al final del Camí del Rec per gaudir d'aquest espai natural recentment equipat amb petits ponts de fusta i passarel·les i bancs de fusta on descansar sota l'ombra dels arbres. ELS TRENS -Estació de sortida: La Selva del Camp (Rodalies de Catalunya): estació de la R14 de Rodalies de Catalunya. Sense serveis, només disposa d'una simple marquesina on refugiar-s'hi en cas de mal temps. La combinació de trens entre el primer que arribar al municipi i el darrer, no ofereixen una finestra suficient per a l'excursió. Serà necessari, per tant, fer nit a La Selva del Camp. Podeu consultar aquí els HORARIS DE RODALIES DE CATALUNYA.